Flip It, Kick It!

Flip It, Kick It! ialah album mini pertama dan album penampilan sulung oleh kumpulan muzik lelaki Korea Selatan KickFlip. Album ini dikeluarkan pada 20 Januari 2025 oleh syarikat JYP Entertainment. Ia daripada enam runut, termasuklah single prapelancaran "Oh Ya" ( 응 그래) dan lagu utama "Mama Said (뭐가 되려고?)".

 Latar belakang 
Empat anggota bagi kumpulan lelaki baharu JYP Entertainment yang tidak dinamakan ketika itu—Kyehoon, Amaru, Keiju, dan Donghyeon—telah dipilih melalui rancangan realiti televisyen SBS Loud (2021). Pada 22 November 2024, KickFlip telah diumumkan secara rasmi untuk membuat kemunculan sulung pada 1 Januari 2025, yang kemudiannya ditunda ke 6 Januari sebagai respons terhadap nahas Penerbangan 2216 Jeju Air.

Pada 5 Januari, JYP mengumumkan single prapelancaran "Oh Ya", yang akan disertakan di dalam album mini sulung kumpulan, Flip It, Kick It! dan album itu akan dikeluarkan pada 20 Januari. Lagu "Oh Ya" dilancarkan sehari kemudian. Baki anggota kumpulan KickFlip didedahkan pada hari yang sama, bersama-sama dengan jadual promosi album. Filem pengenalan untuk kumpulan dan ahli individu telah dikeluarkan pada 8 dan 9 Januari, diikuti dengan gambar-gambar konsep pada 10, 13 dan 14 Januari. Pada 15 Januari, senarai runut album telah dilancarkan, dengan runut "Mama Said (뭐가 되려고?)" diumumkan sebagai single utama album.

 Penggubahan 
Flip It, Kick It! mengandungi enam buah runut. Beberapa anggota kumpulan KickFlip membantu dalam penulisan lagu: Amaru untuk lagu "Mama Said (뭐가 되려고?)" dan "Oh Ya" bersama dengan Donghwa serta "Like a Monster", bersama dengan Kyehoon dan Minje. Semasa wadah sulung kumpulan itu, Donghwa berkata bahawa mereka mengidolakan rakan sesyarikat mereka dan kumpulan senior Stray Kids dan terilham oleh mereka untuk menjadi sebahagian daripada proses kreatif untuk muzik mereka. Lagu ketiga, "Warrior" telah ditulis oleh rakan sesyarikat dan anggota kugiran Day6, Young K.

 Promosi 
Untuk meraikan kemunculan sulung mereka dengan album mini Flip It, Kick It!, KickFlip mengadakan kedai pop-up di bangunan pejabat JYP Entertainment dari 25 Januari hingga 2 Februari, yang menampilkan jualan barang niaga seperti beg jinjing, baju-T, topi dan poster.

 Prestasi komersial 
Lebih 300 ribu salinan prapesanan Flip It, Kick It! terjual pada 15 Januari. Di Korea Selatan, album mini itu muncul di kedudukan teatas Carta Album Circle untuk keluaran carta bertarikh 19–25 Januari 2025. Flip It, Kick It! juga memulakan penampilan di kedudukan ke-47 di Carta Album Oricon Jepun bagi keluaran carta bertarikh 20–26 Januari 2025, dengan kira-kira 1,000 salinan terjual.

 Senarai runut 

 Rujukan 

 Pautan luar 


Kategori:EP JYP Entertainment
Kategori:EP berbahasa Korea
Kategori:Album sulung